5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Ε. 10913/2116 της 14/21 Απρ.  1977 (ΦΕΚ Β΄ 391) Περί διαγραφής οφειλομένων δόσεων εκτάκτου τέλους οικοδομών που αναλογεί σε επιφάνεια 200 μ2. (Διόρθ. Σφαλμ. ΦΕΚ Β΄ 467/21.5.1977). Έχοντας υπόψη: 1.Τις διατάξεις του άρθρ. 82 του Νόμ. 542/1977 «περί τροποποιήσεως αντικαταστάσεως και συμπληρώσεως φορολογικών και άλλων τινών διατάξεων». 2.Τις διατάξεις του Ν.Δ. 333/1974 «περί εκτάκτου τέλους επί των εκδιδομένων αδειών ανεγέρσεως οικοδομών». 3.Τις διατάξεις του Ν.Δ. 43/74 «περί τροποποιήσεως και συμπληρώσεως των διατάξεων του Ν.Δ. 333/1974». 4.Τις διατάξεις του Ν.Δ. 43/74 «περί καταργήσεως του Ν.Δ. 333/74 «περί επιβολής εκτάκτου τέλους επί των εκδιδομένων αδειών ανεγέρσεως οικοδομών», αποφασίζουμε: Καθορίζουμε, ότι για τη διαγραφή του ποσού των οφειλομένων δόσεων εκτάκτου τέλους κατά τις διατάξεις του Ν.Δ. 434/74, απαιτείται η έκδοση, οίκοθεν ή κατόπιν αιτήσεως του ενδιαφερομένου, από την αρμόδια πολεοδομική αρχή, και υποβολή στο αρμόδιο Δημόσιο Ταμείο: Α)Τετραπλοτύπου ατομικού φύλλου εκπτώσεως (Τ.Α.Φ.Ε.) το οποίον θα εκδοθεί σύμφωνα με το άρθρ. 78 του Β.Δ. 757/1969 και Σελ. 470,782(δ) Τεύχος 693-Σελ. 134 Β)Πράξεως διαγραφής. Προϋποθέσεις για την έκδοση της ανωτέρω πράξεως διαγραφής είναι: 1.Η χρήση της οικοδομής για την οποία βεβαιώθηκε το έκτακτο τέλος, πρέπει να είναι αποκλειστικά για κατοικίες και η οικοδομική άδεια να έχει εκδοθεί, στο όνομα φυσικού προσώπου, που δεν ασχολείται με την κατασκευή οικοδομών κατ’ επάγγελμα. 2.Η συνολική επιφάνεια της οικοδομής να μην υπερβαίνει τα 400 μ2, συμπεριλαμβανομένων των επιφανειών υπογείων και ημιυπογείων χώρων. 3.Στην απαλλασσομένη επιφάνεια των 200 μ2 της οικοδομής δεν υπολογίζονται οι επιφάνειες των υπογείων και ημιυπογείων χώρων. 4.Η απαλλαγή που είχε χορηγηθεί από το Ν.Δ. 434/74 για όγκο 250 μ3 σε όλες τις οικοδομές, είναι ανεξάρτητη και δεν υπολογίζεται στην πρόσθετη απαλλαγή των 200μ2 που χορηγείται με το άρθρ. 82 του Νόμ. 542/77. 5.Σε οικοδομές που κτίζονται, με το σύστημα της οριζοντίας ιδιοκτησίας χορηγείται απαλλαγή μόνον μία φορά και εφ’ όσον συντρέχουν οι ανωτέρω προϋποθέσεις. Η απόφαση αυτή να δημοσιευθεί στην Εφημερίδα της Κυβερνήσεως. 